ทันหุ้น - CPN ตั้งเป้ารายได้ปี 66 ขยายตัว 20%จากการขยายตัวของทุกธุรกิจ โดยกลุ่มศูนย์การค้าจะเปิดตัวCentral Westvilleงบลงทุนราว 6.2 พันล้านบาท คาดว่าจะเปิดในช่วง 4Q/66 ย่านราชพฤกษ์ ซึ่งขณะนี้ Occupancy ร้านค้าเกือบเต็ม 100% ทั้งนี้ในปี 67 ตั้งเป้าจะเปิด Central Nakhon Sawan (งบลงทุน 5.8 พันล้านบาท คาดเปิด 1Q/67), Central Nakhon Pathom (งบลงทุน 8.2 พันล้านบาท คาดเปิด 2Q/67) ซึ่งเป็นโครงการ mixed used ขนาดใหญ่ และ Central Krabi (งบลงทุน 4.5 พันล้านบาท คาดว่าจะเปิด 4Q/67)ทั้งนี้ทิศทางของการท่องเที่ยวที่กลับมาฟื้นตัวขึ้น และส่วนลดค่าเช่าที่ลดลง จะช่วยหนุนผลประกอบการในปีนี้

สำหรับการพัฒนาโครงการ Mega project Mixed-Usedของ CPN ใน 5-10 ปีนี้ มีทั้งสิ้น 5 โครงการ เริ่มจากโครงการแรก Dusit Central Park จะทยอยเปิดตัวในปี 67-68 ส่วนอีก 4 โครงการจะอยู่บนพื้นที่สถานทูตอังกฤษ เป็นการร่วมทุนกับฮ่องกงแลนด์, ที่ดินพระราม 9 ซึ่งเป็นที่ตั้งของตลาดจ๊อดแฟร์ 23 ไร่, ที่ดินพหลโยธิน 24 ใกล้กับเซ็นทรัล ลาดพร้าว และอีกทำเลยังอยู่ระหว่างการพิจารณา มูลค่าการลงทุนรวม 2 หมื่นล้านบาท พื้นที่รวม 3.5 แสนตร.ม.

ปัจจุบัน CPN มีพื้นที่เช่าศูนย์การค้ารวมกว่า 2.3 ล้านตารางเมตร และมีอัตราการเช่ามากกว่า 90% ส่วนการเติบโตของรายได้ในช่วง 5 ปีนี้ (ปี 66-70) วางเป้ารายได้เติบโตเฉลี่ย 12-13% ต่อปี

ด้านธุรกิจที่อยู่อาศัย ยังคงใช้กลยุทธ์โลเคชั่นใกล้ศูนย์การค้า โดยแผนปี 66 เตรียมเปิดโครงการใหม่ทั้งหมด 7 โครงการ มูลค่ารวมกว่า 9 พันล้านบาท ได้แก่ คอนโดมิเนียม 3 โครงการ คือ ESCENT เพชรบุรี, บุรีรัมย์ และนครศรีธรรมราช และ แนวราบ 4 โครงการ คือ บ้านนิรติ นครศรีธรรมราช และแบรนด์ใหม่ บ้านนิรดา พระราม 2, อุทยาน และเอกชัย

ส่วนธุรกิจอคารสำนักงาน มีโครงการ Central Park Offices ภายในโครงการ Dusit Central Park เป็น World-Class Professional Hub ส่วนกลุ่มโรงแรมปีนี้จะเปิดครบทุก 3 แบรนด์ รวมทั้งสิ้น 10 แห่ง 1,600 ห้อง